苏轼
次韵子由浴罢
理发千梳净，风晞胜汤沐。
闭息万窍通，雾散名干浴。
颓然语默丧，静见天地复。
时令具薪水，漫欲濯腰腹。
陶匠不可求，盆斛何由足。
?海南无浴器，故常干浴而已。
?老鸡卧粪土，振羽双瞑目。
倦马?展风沙，奋鬣一喷玉。
垢净各殊性，快惬聊自沃。
云母透蜀纱，琉璃莹蕲竹。
稍能梦中觉，渐使生处熟。
《楞严》在床头，妙偈时仰读。
返流归照性，独立遗所瞩。
未知仰山禅，已就季主卜。
安心会自得，助长毋相督。